২০১৬-এই এইরকম এর গল্প নিয়ে তৈরি হয়েছিল বলিউড বি মুভি ‘মিস টিচার’। আর বছর ঘুরতে না ঘুরতেই সেই কাহিনি সত্য হয়ে দেখা দেবে, ভাবা যায়নি।
গল্প বেশ কঠিন। কেবল মাত্র বয়ফ্রেন্ডের সঙ্গে একত্রবাস করছিলেন বলেই তাঁকে পুলিশ ধরল? এমন ঘটনা বিশ্বাস করা কঠিন। তবু এমনটাই ঘটেছে কেরলে। একটি সংবাদসংস্থার খবর মোতাবেক, কেরলের কোট্টায়ামের একটি বাড়ি থেকে ২১ বছরের এক যুবতীকে গ্রেফতার করা হল ১৭ বছরেরে এক কিশোরের সঙ্গে সহবাস করার অভিযোগে।
পুলিশ সূত্রে জানা গিয়েছে, ওই কিশোরের মায়ের অভিযোগের ভিত্তিতেই পস্কো আইনে যুবতীকে গ্রেফতার করা হয়। মায়ের অভিযোগে ছিল, তাঁর ছেলেকে ওই যুবতী যৌননিগ্রহ করেছেন।
অভিযোগ পেয়ে রামাপুরম থানার পুলিশ সেই বাড়িতে যায় এবং তাদের বেরিয়ে আসতে বলে। ওই যুবতী ও কিশোর বেরিয়ে আসতে অসম্মত হওয়ায় তাদের জোর করে বের করে আনা হয়। পরে যুবতীকে জেল হেফাজতে রাখা হয়েছে এবং কিশোরটিকে  জুভেনাইল জাস্টিস বোর্ড-এ পেশ করা হয়েছে।
জানা গিয়েছে, ফেসবুক-মারফৎ তাদের সম্পর্ক গড়ে উঠেছিল।